23. ΝΟΜΟΣ 5465 της 6/13 Μαΐου 1932 Περί τροποποιήσεως του ν. 5221 περί τροποποιήσεως και συμπληρώσεως του ν. 4399 περί ρυθμίσεως ανωμάλων δικαιοπραξιών εν ταις Νέαις Χώραις. Άρθρ.1.- Η υπό του εδ. 3 του άρθρ. 2 του ν. 5221 προβλεπομένη προθεσμία παρατείνεται επί τρίμηνον από της ισχύος του παρόντος νόμου. Εντός της αυτής προθεσμίας επανεκδικάζονται αι λόγω μη καταβολής παραβόλου απορριφθείσαι αιτήσεις. Η διάταξις του άρθρ. 5 του ν. 4399 του 1929, ως ετροποποιήθη και συνεπληρώθη υπό των ν. 4724/1930 και 5221/1931, εφαρμόζεται και επί κτημάτων κηρυχθέντων απαλλοτριωτέων και εκδικασθέντων εις την επαρχία Ελασσόνος υπό της επιτροπής απαλλοτριώσεων, ων δύναται να διαταχθή η επανεκδίκασις. Άρθρ.2.-Δι’ αποφάσεως του υπουργικού συμβουλίου, δύνανται να κυρωθώσι δικαιοπραξίαι επί μουσουλμανικών αγροτικών ακινήτων κειμένων εν Κρήτη, συναφθείσαι μέχρι της 1 Δεκ. 1926, εφ’οσον ετηρήθησαν άπασαι αι διατυπώσεις αι προβλεπόμεναι υπό των κατά τον χρόνον της συνάψεως της αγοραπωλησίας περί απαγορεύσεως δικαιοπραξιών ισχυόντων νόμων και επί καταβολή τιμήματος, καθοριζομένου δι’αποφάσεως της παρά τω αρμοδίω υποκαταστήματι της Εθνικής Τραπέζης τοπικής επιτροπής διαχειρίσεως. Κατά τον αυτόν τρόπον καθορίζεται το τίμημα των περιπτώσεων των άρθρ. 9 και 10 του ν. 5221, εφ’οσον τούτο δεν έχει καταβληθή εις τους πωλητάς. Σελ. 306 Άρθρ.3-Η υπό του άρθρ. 6 εδ. 1 του ν. 4399 προβλεπομένη προθεσμία παρατείνεται επί τρίμηνον από της ισχύος του παρόντος νόμου. 